A Torre (Castillón de Sobrarbe)

:*Iste articlo tracta sobre *'A Torre**, que ye un lugar d'o [[municipio]] de [[l'Aínsa-Sobrarbe]]. Ta altros usos d'o toponimo «A Torre» se veiga **A Torre (desambigación)**, y ta l'apellido se veiga **Apellito Latorre**.''


**A Torre** (oficialment, en [[Idioma castellano|castellano]], «''Latorre''») ye una [[aldeya]] d'o [[municipio]] de [[l'Aínsa-Sobrarbe]], en a [[Provincias d'Espanya|provincia]] de [[Provincia de Uesca|Uesca]] y en a [[Comarcas d'Aragón|comarca]] de [[Sobrarbe]]. A suya [[Población humana|población]] ye de 4 habitants (2018).

A Torre ye una aldeya tradicional de [[Castillón de Sobrarbe]], d'a on que dista bel [[kilometro]] y meyo. En chunto con [[a Pardina]] y con Castillón formaban l'achuntamiento de [[Castillón de Sobrarbe (municipio)|Castillón de Sobrarbe]], que desapareixió absorvido por o [[L'Ainsa (municipio)|municipio de l'Aínsa]] en a [[anyos 1960|decada de 1960]].

==Cheografía==

A Torre de troba a 560 [[metro]]s d'[[altaria]] sobre o nivel d'a mar, en un [[sarrato (orografía)|sarrato]], plano por alto, que s'adintra en a [[val d'o río Susía|valle d'o Susía]], tot forzando a'l [[río Susía|río]] a fer un recolón por debaixo de lugar.

Se troba en o sud de o gran [[termin municipal|termino municipal]] de l'Aínsa-Sobrarbe, cuasi en a muga con o termino de [[l'Abizanda]], y confronta en a valle d'o Susía con [[Lamata]] (sud-sud-este) y [[Chabierre d'o Elsón]] (sud), en a [[cuentra]] d'o río.

Por debaixo d'as casas de a Torre i esnaviesa un barranco que se diz [[Barranco de Talavera (Castillón de Sobrarbe)|de Talavera]], afluent d'o río Susía, que confluye con ixe chusto a ran de a Torre. Por a suya posición, en a valle d'o río Susía, a Torre fa parte efectiva d'a subcomarca tradicional que se conoix como o [[Viello Sobrarbe]].

L'aldeya ye en o camín (actual pista [[gudrón|asfaltada]]) que comunica [[Castillón de Sobrarbe]] con [[Mediano]]. Por tanto, tiene comunicación directa con a [[carretera autonomica]] [[A-138]] (Balbastro-l'Aínsa-Bielsa), d'a on que a pista local ranca sinyalizada en o lateral. Ye a 1.000 metros escasos dimpuesas de [[a Pardina]], en puyando por a dita carretereta, y a bel kilometro y meyo d'antes d'arribar ta Castillón.

== Demografía ==


==Monimentos==

O monimento principal en a Torre ye a suya [[ilesia (edificio)|ilesia]], consagrada a l'advocación de [[Sant Chusé]], patrón de lugar. Ye un edificio d'o [[sieglo XVI]], que guarda [[paret meyanil|parez meyanils]] con un [[casal (edificio)|casal]] fuerte que actualment ye espaldau. A torre que a dita casa teneba ta defensa fizo a función de [[campanal]] ta la ilesia.

Adebant d'a ilesia i ha o [[crucero d'a Torre]], declarau [[Bien d'Intrés Cultural]] (codigo [[SIPCA]] 1-INM-HUE-003-907-214). O crucero, a ilesia y as enrunas d'aquel [[casal (edificio)|casal]] fuerte son en un [[barrio]] deseparau bels 100 m d'a on que en l'actualidat son a mayoría d'as casas de l'aldeya, que forman unatro barrio en a cuentra d'a carretera de Castillón.

En ixe segundo barrio ye a on ye a [[plaza]] d'a localidat, y a [[cruz de suelo d'a Torre]], a [[cruz de suelo]] d'a localidat, que tamién ye declarada Bien d'Intrés Cultural (SIPCA 1-INM-HUE-003-907-360).

==Fiestas==
*[[19 de marzo]], **Fiesta Mayor''', fendo-le honras a Sant Chusé.
*28 de mayo, romería ta la ermita de Santa Waldesca.
*13 d'agosto, romería ta la ermita de Sant Póliz, en Castillón.

## Referencias

## Vinclos externos